**แผนการจัดการเรียนรู้ ที่ ๑**

**เรื่อง การอ่านจับใจความสำคัญ จำนวน ๑ ชั่วโมง**

**หน่วยการเรียนรู้ที่ ๗ รู้ตำนานสืบสานวัฒนธรรม จำนวน ๕ ชั่วโมง**

**ผู้สอน นางพิศมัย พงค์สุวรรณ ปีการศึกษา ๒๕๖๔**

**๑. มาตรฐานการเรียนรู้/ตัวชี้วัด**

**มาตรฐาน ท ๑.๑ ม.๓ / ๓** ระบุใจความสำคัญและรายละเอียดของข้อมูลที่สนับสนุนจากเรื่อง

ที่อ่าน

**๒. สาระสำคัญ**

การอ่านเพื่อจับใจความสำคัญ เป็นพื้นฐานที่จำเป็นในการศึกษาหาความรู้ จึงควรฝึกฝนให้เกิดความชำนาญจนสามารถจับใจความสำคัญในงานเขียนทุกประเภท

๓.จุดประสงค์การเรียนรู้

๓.๑ความรู้( k )

๑.สามารถบอกหลักในการอ่านในใจที่ถูกต้องได้

 ๒.สามารถจับใจความสำคัญ แสดงความคิดเห็นเชิงวิเคราะห์ ได้อย่างมีเหตุผล

๓.๒ ทักษะ ( P )

 ๑.นักเรียนเขียนสรุปใจความสำคัญของเรื่องที่อ่านได้

 ๒ นักเรียนถ่ายทอดเรื่องราวที่อ่านและปรับใช้ในชีวิตประจำวันได้

๓.๓ เจตคติ ( A )

 ๑.นักเรียนเห็นคุณค่าการใช้ภาษาไทยในชีวิตประจำวันได้ถูกต้อง

 ๒.นักเรียนมีความกระตือรือร้น รักการอ่านมากขึ้น

๔.สาระการเรียนรู้

๑.หลักการอ่านจับใจความสำคัญ

๑.ตั้งจุดมุ่งหมายในการอ่านให้ชัดเจน

๒.อ่านเรื่องราวอย่างคร่าวๆพอเข้าใจและเก็บใจความสำคัญ

๓.เมื่ออ่านจบให้ตั้งคำถามตนเองเรื่องที่อ่าน มีใคร ทำอะไร ที่ไหน เมื่อไร อย่างไร

**๔.นำสิ่งที่สรุปได้มาเรียง ใจความสำคัญใหม่ ด้วยสำนวนของตนเอง เพื่อให้เกิดความสละสลวย**

**๕.กระบวนการจัดการเรียนรู้**

 **ขั้นนำเข้าสู่บทเรียน**

๑. ครูสนทนากับนักเรียน เพลง “ ค่าน้ำนม” ว่านักเรียนเคยร้องหรือเปล่า

๒. ครูให้นักเรียนร้องเพลงหน้าชั้นเรียนโดยสุ่มตัวแทนนักเรียนมาร้องเพลงค่าน้ำนมให้เพื่อนฟังโดยครูเปิดเพลงเบาๆให้ร้อง

๓.นักเรียนและครูให้การเสริมแรงด้วยคำพูดและท่าทางเช่นการให้ความสนใจ การชื่นชมและปรบมือให้กำลังใจนักเรียนที่เป็นตัวแทน

**ขั้นการจัดกิจกรรม Acrtive Learning**

 ๔.นักเรียนร่วมแสดงความคิดเห็นว่า เพราะเหตุใดครูและเพื่อนของนักเรียนจึงสามารถร้องเพลงให้นักเรียนฟังได้ พร้อมทั้งสรุปเช่นเพราะเรารู้และเข้าใจสาระสำคัญของเรื่องจึงสามารถถ่ายทอดออกมาได้

 ๕.นักเรียนศึกษาเรื่องหลักการอ่านจับใจความสำคัญพร้อมทั้งฟังครูอธิบายรายละเอียดเพิ่มเติม

 ๖.นักเรียนศึกษา การอ่านจับใจความสำคัญเรื่อง “กตัญญูกตเวที” และร่วมกันตอบคำถาม เรื่องที่อ่าน มีใคร ทำอะไร ที่ไหน เมื่อไร อย่างไร และร่วมกันสรุปใจความสำคัญให้เกิดความสละสลวย

 ๗.นักเรียนใช้สมุดบันทึกการอ่านจับใจความสำคัญ คนละ ๑ เล่ม

 ๘.นักเรียนจับกลุ่ม ๓-๔ คนและรับหนังสือนิทานคุณธรรมกลุ่มละ ๑ เรื่อง เพื่ออ่านและบันทึกข้อมูลตามที่กำหนดไว้ในสมุดบันทึก การอ่านจับใจความสำคัญ สามารถปรึกษาเพื่อนได้ในกลุ่มตนเอง (บูรณาการหลักธรรม จากนิทาน ระบุหลักธรรมนำไปใช้ในการดำเนินชีวิต เช่น ความกตัญญู ความซื่อสัตย์ ความมีวินัย ความเสียสละ ความพากเพียร)

 ๙.ครูตรวจการทำใบงานของนักเรียน พร้อมทั้งให้คำแนะนำ จนกิจกรรมเสร็จสิ้น

ขั้นสรุป

 ๑๐.มอบหมายงานให้นักเรียนทบทวนใบความรู้ที่ครูแจกให้และทำงานเสร็จสมบูรณ์ ถูกต้องให้ส่งในชั่วโมงต่อไป

๖.สื่อและแหล่งเรียนรู้

๑.สื่อ/นวัตกรรม

-หนังสือเรียนวิชาภาษาไทยวิวิธภาษา ชั้นมัธยมศึกษาปีที๓

- นิทานคุณธรรม จำนวน ๕ เล่ม ๑.เทวดากับคนตัดไม้ ๒.พญาลิงผู้เสียสละเพื่อฝูง ๓ ช้างน้อยเข้าแถว ๔.กระต่ายกับเต่า ๕.ลูกกตัญญู

- สมุดบันทึกการอ่านจับใจความสำคัญ

- ตัวอย่างการอ่านจับใจความสำคัญเรื่องกตัญญูกตเวที

๒.แหล่งการเรียนรู้

-ห้องสมุดโรงเรียน

-หนังสือภาษาไทยวิวิธภาษา ชั้นมัธยมศึกษาปีที ๓

๗.การวัดผลประเมินผล

-แบบประเมินพฤติกรรมนักเรียน

-แบบประเมินผลชิ้นงานนักเรียนรายบุคคล

 ลงชื่อ..........................................ครูผู้สอน

 (นางพิศมัย พงค์สุวรรณ)

ความคิดเห็นของผู้บริหาร

...........................................................................................................................................................................................................................................................................................................................................................................................................................................................................................................................................

 (นางสาวกชภัท เกื้อก่อยอด)

 ผู้อำนวยการโรงเรียนบ้านคูหา